Kvalifikacije za UEFA Ligu prvaka 1995/1996.
Kvalifikacije za UEFA Ligu prvaka 1995/1996. je bilo nogometno takmičenje igrano u sklopu kvalifikacija za Ligu prvaka 1995/96. Takmičenje je igrano u terminima: 9. i 23. augusta 1995. godine. U grupnu fazu Lige prvaka 1995/96. kroz kvalifikacije se plasiralo 8 ekipa od ukupno 16 ekipa koliko ih je nastupilo u kvalifikacijama. U kvalifikacijama za UEFA Ligu prvaka 1995/1996. Dinamo Kijev je bio uspješniji od danskog predstavnika Aalborga, međutim, u svom prvom meču u grupnoj fazi takmičenja protiv Panatinaikosa, Dinamo Kijev je optužen za propali pokušaj podmićivanja sudije Antonia Lópeza Nieta. Uprkos žalbi, Dinamo Kijev je izbačen iz grupnog takmičenja Lige prvaka te im je ujedno zabranjeno takmičenje u UEFA-inim takmičenjima sljedeće dvije sezone. Aalborg BK je zamijenio Dinamo Kijev u grupnoj fazi takmičenja. Dvogodišnja zabrana Dinamo Kijevu kasnije je smanjena na samo jednu (trenutnu) sezonu.